38. ΒΑΣΙΛΙΚΟΝ ΔΙΑΤΑΓΜΑ της 19 Σεπτ./9 Οκτ. 1953 Περί των εξετάσεων προς απόκτησιν του απαιτουμένου δια την προαγωγήν Υποδιευθυντού Φυλακών ειδικού πτυχίου. Έχοντες υπ' όψιν τας διατάξεις του άρθρ. 4 του Νόμ. 2229/1952 "περί τροποποιήσεως διατάξεών τινων του Νομ. Διατάγματος της 28 Σεπτ. 1935 "περί οργανώσεως σωφρονιστικού προσωπικού κλπ.", την υπ' αριθ. 562/1953 σύμφωνον γνώμην του Α.Σ.Δ.Υ. και την υπ' αριθ. 501/1953 γνωμοδότησιν του Συμβουλίου Επικρατείας. Προτάσει του Ημετέρου επί της Δικαιοσύνης Υπουργού απεφασίσαμεν και διατάσσομεν: Άρθρ.1.-Αι εξετάσεις προς απόκτησιν του ειδικού πτυχίου περί ου το άρθρ. 4 του Νόμ. 2229/1952 προκηρύσσονται δια πράξεως του επί της Δικαιοσύνης Υπουργού οριζούσης την ημέραν και ώραν ενάρξεως και τόπον διεξαγωγής αυτών. Η πράξις αύτη δημοσιεύεται εις την Εφημερίδα της Κυβερνήσεως, κοινοποιείται δε και εις τας φυλακάς τεσσαράκοντα πέντε τουλάχιστον ημέρας πρότερον, ίνα λάβωσι γνώσιν οι ενδιαφερόμενοι. Οι επιθυμούντες να μετάσχωσι των εξετάσεων οφείλουσι να υποβάλωσιν εις το Υπουργείον Δικαιοσύνης σχετικήν αίτησιν μέχρι της προτεραίας της διεξαγωγής αυτών. Άρθρ.2.-Αι εξετάσεις ενεργούνται ενώπιον της κατά τον ανωτέρω Νόμον Επιτροπής, συνιστάται δε εις γραπτήν και προφορικήν δοκιμασίαν επί των κατά Νόμον εξεταστέων μαθημάτων. Της επιτροπής εφ' όσον μετέχει Καθηγητής Πανεπιστημίου προεδρεύει ούτος, άλλως ο Γενικός Διευθυντής Ποινικής Δικαιοσύνης. 6.Ι.β.37-38 Προσωπικό Φυλακών Άρθρ.3.-Η Επιτροπή κατά την ημέραν των εξετάσεων καταρτίζει τα θέματα της γραπτής δοκιμασίας ισάριθμα προς τα εξεταστέα μαθήματα. Αι απαντήσεις των εξεταζομένων γράφονται επί φύλλου χάρτου φέροντος την σφραγίδα του Υπουργείου Δικαιοσύνης και την μονογραφήν του Προέδρου της Επιτροπής και επί κεφαλής προσκεκολλημένον δια μιας των πλευρών αυτού τετράγωνον τεμάχιον χάρτου μη διαφανούς, υφ' ο γράφεται το ονοματεπώνυμον του εξεταζομένου. Έκαστος τούτων άμα περατώση την απάντησιν επί του θέματος παραδίδει το γραπτόν εις τον Πρόεδρον της Επιτροπής, αφού προηγουμένως επικολλήση τας ελευθέρας πλευράς του μη διαφανούς χάρτου ώστε να καλυφθή το ονοματεπώνυμόν του, ο Πρόεδρος δε μονογραφεί το γραπτόν εις την τελευταίαν λέξιν τούτου. Η γραπτή δοκιμασία δεν δύναται να παραταθή πλέον των τριών ωρών δι' έκαστον θέμα. Μετά την λήξιν της γραπτής δοκιμασίας η Επιτροπή προβαίνει εις την προφορικήν δοκιμασίαν των εξεταζομένων. Προς τούτο καταρτίζει εις κλήρους ισάριθμα προς τους υποψηφίους θέματα άτινα τίθενται εντός κληρωτίδος, εξ ης έκαστος κατά την εξέτασίν του εξάγει ένα κλήρον και αναγιγνώσκει το θέμα εφ' ου οφείλει να απαντήση. Έκαστον των μελών της Επιτροπής βαθμολογεί ιδιαιτέρως δι' έκαστον μάθημα τους εξεταζομένους. Άρθρ.4.-Η εκτίμησις της ικανότητος των εξεταζομένων γίνεται δια των επομένων βαθμών: άριστα 10, λίαν καλώς 9 και 8, καλώς 7, 6 και 5, μετρίως 4, 3 και 2, κακώς 1 και 0. Επιτυχόντες θεωρούνται οι λαβόντες τουλάχιστον τελικόν βαθμόν 5. Άρθρ.5.-Μετά το πέρας και της προφορικής δοκιμασίας η Επιτροπή συνέρχεται εις συνεδρίασιν και προβαίνει εις τον έλεγχον των γραπτών, ενός εκάστου των μελών βαθμολογούντος ολογράφως και αριθμητικώς έκαστον γραπτόν θέμα μετά την τελευταίαν λέξιν τούτου και μονογραφούντος την βαθμολόγησιν. Μεθ' ο αποκολλά τον μη διαφανή χάρτην και έχουσα όψιν και τους βαθμούς της προφορικής δοκιμασίας εξάγει τα αποτελέσματα και καταρτίζει τον πίνακα σειράς επιτυχίας των εξετασθέντων. Προς τούτο αθροίζονται ιδιαιτέρως οι βαθμοί εκάστου θέματος της γραπτής δοκιμασίας και διαιρούνται δια του αριθμού των μελών της Επιτροπής εξαγομένου ούτω του μέσου όρου βαθμολογίας εφ' εκάστου θέματος. Είτα το άθροισμα των μέσων όρων των βαθμολογιών εις πάντα τα θέματα διαιρείται δια του αριθμού των εξεταστέων θεμάτων και εξάγεται ούτω ο τελικός βαθμός της γραπτής δοκιμασίας δι' έκαστον υποψήφιον. Καθ' όμοιον τρόπον εξάγεται και ο βαθμός της προφορικής δοκιμασίας. Το ήμισυ του αθροίσματος των εξαχθέντων δύο βαθμών, της γραπτής και προφορικής δοκιμασίας, δίδει τον τελικόν βαθμόν επιτυχίας εκάστου υποψηφίου. Εις περίπτωσιν καθ' ην δύο ή πλείονες τύχωσι του αυτού βαθμού η σειρά τούτων εν τω πίνακι  καθορίζεται δια κληρώσεως ενεργουμένης υπό της Επιτροπής. Άρθρ.6.-Εντός τριών ημερών από της εκδόσεως των αποτελεσμάτων ο Πρόεδρος της Επιτροπής υποβάλλει εις το Υπουργείον Δικαιοσύνης τον πίνακα σειράς επιτυχίας των εξετασθέντων μετ' αναλυτικού τοιούτου περί των μετ' αναλυτικού τοιούτου περί των επιτευχθεισών βαθμολογιών εφ' εκάστου μαθήματος και τας γραπτάς απαντήσεις των εξετασθέντων. Ο πίναξ ούτος κυρούμενος υπό του Υπουργού της Δικαιοσύνης δημοσιεύεται εις την Εφημερίδα της Κυβερνήσεως, βάσει δε αυτού χορηγείται εις τους επιτυχόντας το υπό του άρθρ. 4 του Νόμ. 2229/1952 προβλεπόμενον ειδικόν πτυχίον. Εις τον αυτόν επί της Δικαιοσύνης Υπουργόν ανατίθεμεν της δημοσίευσιν και εκτέλεσιν του παρόντος Δ/τος. 